  Майя Бывальцева 2019-тӥ ар пумозь Кез каргуртын куинь этажъем выль школа пуктозы. Туннэ, 4-тӥ коньывуонэ, Удмуртилэн тӧроез Александр Бречалов лэсьтӥськон интые вуылӥз, озьы ик Кез ёросын улӥсьёсын пумиськылӥз. Кез понна та туж кулэ луись объект. Кыкез ик школаос чакламлэсь вылтӥ тырмемын: одӥгаз кык поллы тросгес пиналъёс дышетско, мукетаз сыӵегес ик югдур. <…> Ӵектос секыт, мон сое ачим чакласа возё Александр Бречалов, Удмуртилэн тӧроезӴектослэн дуныз 262 миллион манет пала. Вуоно арысен Федерация мерлыко ӵектосъёслы, со пӧлын школаосты лэсьтонлы, тросгес коньдон висъялоз шуыса возьмало. Йӧскалык ӵектосъёслы 95 процентсэ уксёез федерал коньдэт сётоз, но 5 процентсэ улосвыл утчаны кулэ. <…> Ми оскиськомы, та школа программае пыроз шуыса, коньдон висъяськоз Андрей Исаев, Россилэн Кун Думаысьтыз «Единая Россия» фракцилэн кивалтӥсезлэн воштӥсезЛэсьтӥськон интыез котыртэмын, отын гудӥськон ужъёсты мытӥзы но луо ворттыны кутскизы. Лэсьтӥськон ужъёслэн радлыксыя таяз арын ми 40 миллион манетлы быдэстыны малпаськомы Борис Шнейвас, «Artel» компаниослэн группазылэн лэсьтӥськонъя кивалтӥсезЮртлэн быдӟалаез 8 сюрс квадрат метр котыр луоз. Дышетон классъёс сяна, отын актовой но спорт залъёс, кык лыдӟиськонни, мастерскойёс, вуриськон но пӧран висъетъёс луозы. Озьы ик ӧнерчиосын ужпумез сэртто-пертчо. Школае 30 пала дышетӥсьёс кулэ луозы. Дышетӥсьёслы ми улон инты висъяны дась. Лыктэ, шумпотыса пумиталомы Иван Богданов, Кез ёрослэн тӧроезШколаез лэсьтон ужъёсты 2019-тӥ арын 1-тӥ толсурлы йылпумъяны чаклало.  Тегъёс: Дышетон Кез Удмуртия школаос лэсьтськон АлександрБречалов  